Madwar passiġġier minn kull tmienja vvjaġġaw bejn Malta u Għawdex minn Lulju sa Settembru permezz tal-fast ferry services li huwa mmexxi minn żewġ kumpaniji differenti. Dan is-servizz jgħaqqad il-port tal-Imġarr mal-Belt Valletta. L-Uffiċċju Nazzjonali tal-Istatistika qal li 1,605,604 passiġġier ivvjaġġaw bejn il-gżejjer Maltin fit-tielet kwart tas-sena. Minkejja li kien hemm żieda ta' 25.6% fuq l-2020, madankollu xorta jidher li n-nies baqgħu iktar konxji mill-ivvjaġġar minħabba l-pandemija tal-Covid-19. Meta mqabbel mal-istess xhur, fl-2019, 1.84 miljun persuna użaw il-vapur biex jaqsmu bejn il-gżejjer Maltin. Minkejja li t-traffiku tal-passiġġieri bejn il-gzejjer għadu ma rkuprax minn sena ilu, madankollu l-ammont ta' karozzi li użaw il-vapuri tal-Gozo Channel kien iktar mill-2020. Fl-2021 bejn Lulju u Settembru qasmu 551,438 karozza filwaqt li fl-2020, qasmu 521,914 u fl-2019 qasmu 538,864 karozza. It-tielet kwart ta' din is-sena, kien l-ewwel kwart ta' sena sħiħ minn meta beda jaħdem is-servizz tal-fast ferries fil-gżejjer Maltin. Fl-1 ta' Ġunju ż-żewġ kumpaniji bdew dan is-servizz. Ritratti: L-ewwel vjaġġ bil-fast ferry bejn Malta u Għawdex Iż-żewġ servizzi ġarrew total ta' 203,574 passiġġier bejn Lulju u Settembru b'total ta' 4,206 vjaġġ. Min-naħa l-oħra l-kumpaniji Gozo Channel ġarret 1,402,030 passiġġier u l-vetturi tagħhom b'total ta' 8,552 vjaġġ bejn iċ-Ċirkewwa u l-Imġarr. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_616e80006d876_rand.td-a-rec-img{text-align:left}.td_uid_3_616e80006d876_rand.td-a-rec-img img{margin:0 auto 0 0}